Sisi Ntombela

**Sefora Hixsonia "Sisi" Ntombela** (o o tshotsweng ka Moranang a le lesome le borataro ngwaga wa 1957) ke mopolotiki wa kwa Aforika Borwa o e neng e le moeteledipele wa boratari wa Free State le leloko la palamente ya Free State la African National Congress (ANC). O berekile pele e le tona wa tirisanommogo le tsa ngwao le bonno le e le tona wa ditlhabololo. Ntombela gape e ne e le mothusa tona wa lekgotla la bomme la African National Congress, le motshwara madi wa ANC kwa Free State.

## Botshelo jwa a le mmotlana le pereko
E le mongwe wa bana ba le barataro, Sefora Hixsonia Ntombela o tsholetswe kwa toropo potlaneng ya temothuto ya Tweeling kwa Free State. O ne a fiwa leina la Sisi a santse a le mmotlana. O tsene sekolo sa Tweeling, a aloga kwa Kganyeng Secondarg School. O ne a ya go tsweledisa dithuto kwa Bonamelo Training College a boela kwa Tweeling e le morutabana.

Ka ntlha ya puso ya tlhaolele le seemo sa polotiki se se neng se sa iketla ka nako eo, o ne a ruta baithuti ba gagwe ka bokukuntshwane ka ga Nelson Mandela.Mongwe wa baithuti ba e ne e le ngwana wa mogokgo wa sekolo seo, o a neng a bolela ka dithuto tse tsa sephiri. O ne a tlogela tiro ya go ruta ka ntlha ya kgang eo.

## Tiro mo go tsa sepolotiki
Ntombela o bereketse lephata la botsogo e le morulaganyi wa tsa lolwapa le mogakolodi wa banana.

Morago, Ntombela o ne a nna leloko la African National Congress a tlhophiwa modulasetilo wa lekgotla la basadi ba Tweeling ba African National Congress. Morago o ne a nna modulasetilo wa kgaolo. Morago ga ditlhopho tsa 1994, Ntombela o ne a tlhophiwa mmatoropo wa mmasepala wa Tweeling a bereka mo maemong ao go fitlhelela a tlhophiwa go ya palamenteng ya Free State ka 1999. O ne a nna mo palamenteng go fitlhelela a thapiwa go nna tona ka 2001. O ne a boela kwa palamenteng ya kgaolo ka 2004 a nna modulasetilo wa dikomiti tsa selegae le botsogo.

Ka Motsheganong 2009, moeteledipele o mosha  wa Free State Ace Magashule o ne a itsise fa Ntombela a tla tsaya maemo a tona wa ditlhabololo tsa selegae. Ntombela o ne a tlhophiwa mothusa tautona wa lekgotla la basadi la African National Congress ka Phatwe 2015. Magashule o ne a tswakanya khansele ya gagwe ka Phalane 2016, a tlhopha Ntombela go ha khanseleng a le mo maemong a tirisanommogo mo pusong, ngwao le bonno.

## Boeteledipele.
Ka Mopitlo 2018, Ntombela o ne a tlhophiwa ke African National Congress go tlhatlhama Ace Magashile go nna moeteledipele wa Free State. O tsene mo maemong ao ka Mopitlo a le masome mabedi le bosupa ngwaga wa 2018, a nna moeteledipele wa bone wa mme mo kgaolong wo. O ne a tlhophowa motshwaramadi wa Free State wa lekgotla la ANC ka Motsheganong 2018. Morago ga ditlhopho tsa Motsheganong 2019, African National Congress e ne ya itsise fa Ntombela a tla a tswelela a le mo maemong a gagwe a boeteledipele jwa Free State. O ne a tlhophiwa go nna wa sennela ruri fa palamente e simolola gape ka Motsheganong a le masome mabedi le bobedi ngwaga wa 2019.

Kwa bokopanong jwa ANC jwa kgaolo jo bo neng bo tshwerwe ka Firikgong 2023,Ntombela o ne a fenngwa ke Mxolisi Dukwana o e neng e le motshwarelela komiti ya kgaolo le tona mo palamenteng ya gagwe mo tlhophong ya modulasetilo wa kgaolo wa phathi. O ne a retelelwa gape ke go tlhophiwa mo komiting ya kgaolo. Ka Tlhakole a le malatsi a matlhano ngwaga wa 2023, Daily Maverick o ne a begile gore PEC wa ANC o mosha o tsere tshwetso ya go busetsa Ntombela mo maemong a boeteledipele. Ka Tlhakole a le masome mabedi le motso ngwaga wa 2023, Ntombela o ne a ithola marapo morago ga go buisana le baeteledipele ba ANC. Dukwana o ne a mo tlhatlhama go nna moeteledipele.

## Botshelo jwa gagwe
Ntombela o nyetswe ke leloko la palamente ya ANC Madala Ntombela. O ne a tshwarwa ka mogare wa COVID -19 ka Phalane 2020.

## Metswedi